Lektionsplan: Opdagelsesrejsende

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  1x45 min | De første opdagelsesrejsende  Vikingerne i Vinland  Hvorfor rejste man ud.? | Eleven kan placere historiske perioder i absolut kronologisk sammenhæng  Eleven kan læse historiske kilder og udtrykke sig mundtligt og skriftligt om deres indhold og formål | Eleven kan   * anvende viden fra tidlige forløb til at drage sammenhænge mellem forløbet og tidligere forløb. | * Eleverne laver en brainstorm over emnet før og efter at teksterne er læst. Forløbet åbnes op med en samtale om de første opdagelsesrejsende. Her tænkes på jægere og samlere, som rejste ud for at finde mad og andre bosteder. Eleverne læser s.22-23 i "Lademanns Børneleksikon - Eventyr og Opdagelser." * Fokus på Leif den Lykkelige. Eleverne læser teksten om Leif den lykkelige på [www.historiefaget.dk](http://www.historiefaget.dk) og s.12-13 i "Lademanns Børneleksikon - Eventyr og Opdagelser" * Næste del af undervisningsaktiviteten sætter fokus på vikingernes færd ud i verden især Leif den lykkelige. Teksten læses og bearbejdes. * Der sluttes af med en brainstorm |  |
| 2  1x45 min | Columbus rejse i 1492 | Eleven kan læse historiske kilder og udtrykke sig mundtligt og skriftligt om deres indhold og formål | Eleven kan   * give eksempler på teksternes forskelle og ligheder * redegøre for hvordan man inddeler en tekst i afsnit samt redegøre for de forskellige måder en forfatter kan fremstille en historisk tekst | * Teksterne "Her er historien – Nye opdagelser." s.38-39 læses og bearbejdes Teksten om Columbus fra [www.historiefaget.dk](http://www.historiefaget.dk) læses ogsåFør teksterne læses giverlæreren eleverne et overblik over, hvad teksten handler om og præsenterer dem for vigtige begreber. * Dernæst inddeler eleverne teksterne i afsnit og giver hvert afsnit en overskrift samt en lille beskrivelse af afsnittet * Der tales om forskellige måder at fremstille historie/erindringer på i de to tekster |  |
| 3 +4  1x45 | "Rejsen til jordens indre" | Eleven kan bruge kildekritiske begreber i arbejdet med historiske spor, medier og andre historiske udtryksformer  Eleven kan læse historiske kilder og udtrykke sig mundtligt og skriftligt om deres indhold og formål | Eleven kan   * fortælle om en rejse til jordens indre ved hjælp af teksten og ved hjælp af klippet | * Klip og tekststykke fra ”Rejsen til jordens indre” ses og bearbejdes * Teksten læses, og der tales om både tekst og filmklip på klassen * Eleverne laver en lille skriftlig opgave, hvor de skriver om deres forestillinger om en rejse til jordens indre |  |
| 5  1x45 | Nyere tids opdagelsesrejsende; | Eleven kan redegøre for samspil mellem aspekter fra dansk og omverdens historie  Eleven kan læse historiske kilder og udtrykke sig mundtligt og skriftligt om deres indhold og formål | Eleven kan   * fortælle om ekspeditionernes mål * redegøre for nutidens opdagelsesrejsers endestationer og formål | Filmklip fra "Ekspeditionen til verdens ende." Andreas Mogensens tur til månen ses og bearbejdes   * Klip fra Andreas Mogensens tur til månen ses og bearbejdes. * Der arbejdes med nyere tids opdagelsesrejsende, og rejsernes endestationer * Sammenlign tidlig tiders rejseformål med nutidens |  |
| 6  1x45 | Afsluttende produkt og præsentation | Eleven kan læse historiske kilder og udtrykke sig mundtligt og skriftligt om deres indhold og formål  Eleven kan opstille historiske scenarier for at få indsigt i samfundsforhold i fortiden | Eleven kan   * Fortælle om en udvalgt opdagelse på en Prezi, en PowerPoint eller som en tegneserie | * Læreren introducerer kravene til produkt (Prezi og PowerPoint) for eleverne * Eleverne vælger selv ud fra de forgangne undervisningsgange en opdagelse de vil præsentere for hinanden |  |

# Forslag til:

## Evalueringsformer

Der kan anvendes forskellige evalueringsformer; her er tre eksempler, som kan bruges før under og efter;

**Begrebsskema.** Der opstilles et skema, hvor eleverne skal sætte plus ved det ord, de kender, og minus ved de ord, de ikke kender. Skemaet skal have følgende overskrifter:

Jeg kender ikke ordet

Jeg har hørt eller set ordet før

Jeg kan udtale ordet

Jeg kan stave ordet

Jeg kan forklare ordet

Jeg kan bruge ordet i en sætning

**Terningspil;** Eleverne spiller med en terning og udvalgte ord. De skiftes til at slå. Ud for hvert tal står der en bestemt ting eleven skal gøre med de udvalgte ord.

Slår man en xx, skal man gøre følgende:

1: Sige ordet

2: Forklare ordet

3: Vise/ tegne ordet

4: Sige ordet i en sætning

5: Stave ordet

6: Fortælle hvor har du hørt ordet før?

**Foldekort.** Her skal du tage et stykke papir og folde det fire gange, så det ligner en brochure. Læreren udvælger en overordnet overskrift for foldekortet. På de fire sider skal følgende overskrifter stå:

"Det minder mig om"

"Det kan jeg godt lide"

"Det kan jeg ikke lide"

"Det har jeg spørgsmål til"

Under overskrifterne skriver eleverne deres tanker ned.

## Bevægelse

Lav et opdagelses-stjerneløb på skolen

# Øvrige gode råd og kommentarer

Når lærerne bruger filmklippene fra YouTube udvælger læreren selv, hvad og hvor meget som skal med i forløbet. Med hensyn til filmen fra Filmcentralen vælges der også selv, hvor meget man vil vise i undervisningen.